
Narva noorsootöö arengukava 2021-2026 kinnitamine
Määrus kehtestatakse kohaliku omavalitsuse korralduse seaduse § 37 lõike 3 punkti 2 ning § 37² lõike 7 alusel

§ 1. Arengukava kinnitamine

Kinnitada Narva noorsootöö arengukava 2021-2026 vastavalt lisale.

§ 2. Rakendussätted 

Määrus jõustub seadusega sätestatud korras.
Irina Janovitš
Narva Linnavolikogu esimees

Narva Linnavalitsus

06.11.2020. a nr 3.1–19/7
Õiend
Määrus kehtestatakse kohaliku omavalitsuse korralduse seaduse § 37 lõike 3 punkti 2 ning § 37² lõike 7 alusel.
Narva Linnavolikogu 26.06.2020. a otsusega nr 24 algatati Narva noorsootöö arengukava 2021-2026 koostamine ning kehtestati vastav lähteülesanne. 

Vastavalt lähteülesandele korraldas Narva Linnavalitsuse Kultuuriosakond nimetatud arengukava koostamist. Narva noorsootöö arengukava 2021-2026 sisaldab olukorra hetkekirjeldust ja selle analüüsi, Narva linna noorsootöö valdkonna 2026. aasta visiooni, strateegilisi arengueesmärke, nende saavutamiseks olulisi tegevussuundi koos tegevuskavaga, võimalikke riske arengudokumendis püstitatud eesmärkide saavutamisel ning huvihariduse ja huvitegevuse kava.

Dokumendi koostamise perioodi jooksul olid korraldatud mitmed koosolekud, sh koosolek Narva noorte ja noorteparlamendi esindajatega. Arengukava koostamisel toimus tihe koostöö Narva Linnavolikogu noorsookomisjoniga. Narva noorsootöö arengukava 2021-2026 väljatöötamisel lähtuti Narva linna arengukavast, kehtivatest õigusaktidest (sh arengukavade koostamist reglementeerivatest dokumentidest) ning noorsootöö valdkonda reguleerivatest arengukavadest ja strateegiatest. Arengukava on kooskõlas kehtiva Narva linna kultuuristrateegiaga 2030.
Kõigi huvitatud isikute kaasamiseks arengukava koostamisse oli korraldatud avalik arutelu dokumendi eelnõu linna veebilehel ajavahemikul 08.10.2020-29.10.2020 avalikustamise kaudu. Arvestades avaliku väljapaneku ajal tehtud märkusi ja ettepanekuid (suurim osa laekunud ettepanekutest on dokumendi eelnõus arvestatud), on arengukava eelnõu valmis ja esitatakse kinnitamiseks linnavolikogule.  

Narva noorsootöö arengukava 2021-2026 on aluseks Narva linna järgnevate aastate eelarvestrateegiate ja eelarvete koostamisel, arvestades seejuures linna rahalisi võimalusi. 

Narva Linnavolikogu määruse eelnõu 
„Narva noorsootöö arengukava 2021-2026 kinnitamine“
Vastavalt kohaliku omavalitsuse korralduse seaduse § 37 lõike 3 punktile 2 ning § 37² lõikele 7 
Linnavalitsus otsustab:

1. Esitada lisatud määruse eelnõu „Narva noorsootöö arengukava 2021-2026 kinnitamine“ Narva Linnavolikogusse vastuvõtmiseks.
2. Volitada Narva Linnavalitsuse Kultuuriosakonna juhatajat Viktoria Lutust antud küsimust ette kandma Narva Linnavolikogus.
Aleksei Jevgrafov

